Nõmme päästekomando tänab piltpostitusega Kivimäe põhikooli õpilast Richardit, kes päästjatele loovtööna laua kinkis.
Richardi soov oli teha midagi sellist, millest hiljem ka kasu oleks ja kinkida see neile, kes kas vajavad ise abi või siis teevad missioonitööd, ning otsustas kinkida Nõmme päästekomando päästjatele, teatas Nõmme päästekomando sotsiaalmeedias.
"Nõmme Päästekomando päästjad Tänavad Richardit meile asjakohase kingituse eest!" avaldas komando.
Laua kinkis neile Kivimäe Põhikooli 9.b. õpilane Richard Kruusalu. Tegemist oli 8.-9. klassi loovtööga, mille teema õpilane ise valis.